open-index/open-wikipedia-markdown huggingface dataset:
Blackthorn (filme)

***Blackthorn*** é un western dirixido por Mateo Gil que se estreou no 2011. Protagonizado por Sam Shepard, Eduardo Noriega e Stephen Rea. Written by Miguel Barros, o filme é conta a historia ficticia dun ancián Butch Cassidy que vive baixo o falso nome de James Blackthorn nunha afastada vila de Bolivia, 20 anos despois de desaparecer en 1908. *Blackthorn* foi rodado na Paz, Potosí e Uyuni (Bolivia).

## Sinopse 
Trala súa fuxida dos Estados Unidos, o lendario foraxido Butch Cassidy e o seu amigo Sundance Kid morreron en Bolivia en 1908, nun tiroteo. Isto é o que di a versión oficial. Este filme, en troques, cóntanos que, despois de vivir agochado durante vinte anos, o que Cassidy desexaba era volver ó seu país. Porén cambia os seus plans cando coñece a un enxeñeiro español, que acaba de roubar unha mina que pertence ó empresario máis importante de Bolivia.

## Personaxes 
* Sam Shepard como James Blackthorn/Butch Cassidy
* Eduardo Noriega como Ing. Eduardo Apodaca
* Stephen Rea como Mackinley
* Magaly Solier como Yana
* Nikolaj Coster-Waldau como James de mozo
* Padraic Delaney como Sundance Kid
* Dominique McElligott como Etta Place
* Daniel Aguirre como Ivan
* Luis Bredow como Doutor
* Fernando Gamarra como Director de banco
* Maria Luque como Dona da taberna
* Cristian Mercado como Xeneral da armada boliviana

## Galardóns e nomeamentos 
* 2011: 4 Premios Goya: mellor fotografía, vestiario, dir. artística e de produción. 11 nomeamentos.
* 2011: Festival de Tribeca: Sección oficial competitiva internacional (longametraxes).

## Notas 
## Véxase tamén 
### Ligazóns externas 
* Páxina oficial  
* 
* Ficha en RottenTomatoes
José Fandiño Arrojo

**José Fandiño Arrojo**, nado cara a 1871 e finado na Coruña o 14 de outubro de 1939, foi un político galego.

## Traxectoria 
Fillo de Francisco Fandiño Vallo. Foi concelleiro na Coruña (1918-1920). Na Segunda República foi nomeado alcalde accidental da Coruña logo da marcha de Atanagildo Pardo de Andrade. Foi xestor da Deputación provincial.

## Vida persoal 
Casou con Manuela González Elespe
## Notas
TEU

**TEU** pode referirse:

* **Twenty-foot equivalent unit**, medida de capacidade utilizada para o transporte de colectores.
* As siglas en inglés de Treaty on European Union, nome formal do **Tratado de Maastricht** (1992) no que foi creado o euro.
* Código IATA do **Aeródromo de Manapouri**.
* As siglas dunha categoría de profesorado universitario **Titular de Escola Universitaria**.
Chefa Alonso

**Chefa Alonso**, nada na Coruña en 1955, é unha compositora, saxofonista e percusionista galega, nada na Coruña. Centra a súa actividade na improvisación.

## Traxectoria 
Estudou medicina e música. É doutora en improvisación libre e composición pola Brunel University (2007). Participou en festivais de free jazz e improvisación en Alemaña, Austria, Brasil, Francia, Inglaterra, México e Suíza.

Forma parte dos grupos Sin Red (cuarteto de improvisación libre), Uz, trío de vientos, Akafree e en dúo co pianista Alberto Kaul. Forma parte das orquestras de improvisación LIO (London Improvisers Orchestra), Orquesta FOCO (Orquesta de Improvisadores de Madrid) e Omega (Orquestra de Música Espontánea de Galicia).

## Discografía 
* *Uz: tres tubos*, con Miguel Bestard e Marcos Monge. Clamshell Records. 2012
* *El azar fiable*, con Albert Kaul (piano). 2011
* *Aguacero, Sin Red* (Víctor M. Diez, Cova Villegas e Ildefonso Rodríguez). 2010
* *El ojo del huracán*, en dúo co pianista alemán Albert Kaul. Alg-a, 2010.
* *John Russel*, dúo. Emanem. Londres. 2007
* *Sin Red 2005*. Sound Deluxe Producciones.
* *Freedom of the city 2006*. Emanem. Londres
* *Freedom of the city 2005*, coa LIO (London Improvisers Orchestra).

## Obra 
* *Improvisación libre: la composición en movimiento* (Dos acordes, 2008, ISBN 978-84-933880-4-1)

## Véxase tamén 
### Ligazóns externas 
* Blog de Chefa Alonso
José Martínez Fontenla

[miniatura|Tumba de Martínez Fontenla no [cemiterio de Santo Amaro da Coruña.]]
**José Martínez Fontenla**, nado na Coruña en 1855 e finado na mesma cidade o 28 de xaneiro de 1918, foi un avogado e político galego.

## Traxectoria 
Licenciado en Dereito pola Universidade de Santiago de Compostela, foi figura do republicanismo da Coruña, fundou e dirixiu o periódico *El Tribuno* entre 1886 e 1887. Foi concelleiro e alcalde accidental da Coruña (1901-1902). Era o xefe do Partido Republicano Autónomo da Coruña.

## Notas 
## Véxase tamén 
### Bibliografía 
* , Eugenio (1911). *Literatura gallega*. Barcelona. Maucci.
* 
* 
* 

*
Tony Tan Keng Yam

**Tony Tan Keng Yam** (en chinés sinxelo: 陈庆炎; chinés tradicional: 陳慶炎; pinyin: *Chén Qìngyán*; Pe̍h-ōe-jī: *Tân Khèng-iām*), nado o 7 de febreiro de 1940 en Singapur, é un político singapuriano, que foi o Sétimo Presidente de Singapur dende o 1 de setembro 2011 ata o 31 de agosto de 2017. Pertenceu ao Partido de Acción Popular.
Merig

**Merig** (anteriormente coñecida como *Île Sainte Claire*) é unha pequena illa situada a 20&nbsp;km ao leste de Gaua, nas Illas Banks no norte de Vanuatu.
A illa é de preto de 800 metros de ancho, e ten unha circunferencia de 2,2&nbsp;km.

Merig só está habitada por unha familia, composta por 12 persoas.

Eles falan Mwerlap, a lingua dá veciña illa de Mere Lava.

## Notas
José Folla Yordi

[miniatura|Tumba de José Folla Yordi no [cemiterio de Santo Amaro da Coruña.]]
**José Folla Yordi**, finado na Coruña o 1 de abril de 1918, foi un avogado e político galego.

## Traxectoria 
Procurador dos tribunais, foi concelleiro e alcalde da Coruña (1910-1913). Durante o seu mandato tivo lugar a anexión do veciño concello de Oza, pasando Coruña dos 7,85&nbsp;km cadrados de entón á superficie actual. Tamén se desenvolveron as primeiras normas de tráfico para vehículos de motor . Posteriormente ao seu paso pola alcaldía foi tesoureiro de Facenda.

## Notas
Mota Lava

**Mota Lava** ou **Motalava** é a cuarta illa máis grande das Illas Banks en Vanuatu, logo de Gaua, Vanua Lava e Ureparapara, cunha superficie de 24&nbsp;km². É a máis grande e alta (411 m.) da cadea oriental das illas. A uns 270 m. na súa costa sur, unida por altos corais que se poden vadear en marea baixa, está o illote de Ra, cunha superficie de 0´5&nbsp;km².

Mota Lava ten unha poboación duns 1.640 habitantes (Mota Lava + Ra), dando unha densidade de poboación de 67 habitantes por km².

Hai un aeroporto na illa (IATA Código: MTV).

## Nome e lingua 
Nos primeiros textos e mapas do século XIX, a illa de Mota Lava foi nomeada como Saddle Island, (*Illa Sela*), debido ao perfil característico da illa vista desde un barco.

O hábito de designar á illa como *Mota Lava* foi tomado polos misioneiros do século XIX da lingua da veciña illa de Mota. Os habitantes de Mota Lava chaman á súa propia illa **Mwotlap**.

Mwotlap tamén designa á lingua falada polos habitantes de Mota Lava. É o máis falado dos idiomas das Illas Banks, con preto de 2.100 falantes.

Un intento anterior de transcribir o nome nativo, tanto da illa como da lingua, deu a forma *Motlav*.

## Historia 
Mota Lava foi avistada por primeira vez polos europeos durante a expedición española de Pedro Fernandes de Queirós, desde o 25 ata o 29 de abril de 1606. O nome da illa cartografouse como *Lágrimas de San Pedro* ("Bágoas de San Pedro", en español).

## Xeoloxía 
Mota Lava está composto de polo menos cinco volcáns basálticos, dous conos, Vetman e Tuntog, están ben conservados. Vetman é un cono piroclástico no centro da illa cun cráter roto no cume. No extremo suroeste da illa, Tuntog é un cono composto cun cráter de 500 m. de extensión.

A análise xeoquímica mostra que a lava da illa ten unha composición similar á das veciñas Mota e Ureparapara, así como a lava do sur do país, pero difire de material expulsado no centro de Vanuatu. Esta última rexión viuse afectada pola subdución dun extinto complexo arco de illas mergulladas, chamado a Zona D'Entrecasteaux.

## Notas 
## Véxase tamén 
### Ligazóns externas 
* Páxina de Turismo con mapa 
* Site of the linguist Alexandre François, inclúe unha introdución á cultura da Mota Lava e a súa lingua (Mwotlap), así como fotos, mapas, cancións , un mito e un conto tradicional
Memoria letal

***Memoria letal*** (en ) é un filme estadounidense de acción dirixido por Renny Harlin que se estreou en 1996. Está protagonizado por Geena Davis e Samuel L. Jackson.

## Sinopse 
Samantha Caine, unha doce mestra que padece amnesia, contrata a Mitch Henessey, un detective privado para que lle axude a coñecer o seu pasado. O resultado da investigación depararalle unha enorme sorpresa. 

## Personaxes 
* Geena Davis como Samantha Caine/Charlene Elizabeth "Charly" Baltimore
* Samuel L. Jackson como Mitch Henessey
* Patrick Malahide como Leland Perkins
* Craig Bierko como Timothy
* Brian Cox as Dr. Nathan Waldman
* David Morse como Luke/Daedalus
* G. D. Spradlin como Presidente
* Tom Amandes como Hal
* Yvonne Zima como Caitlin Caine
* Melina Kanakaredes como Trin
* Alan North como Earl

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Pilar Bendoiro

**Pilar Bendoiro Mariño**, nada en Lalín, é unha filóloga galega.

## Traxectoria 
Licenciada en Filoloxía Inglesa e Diplomada en Mestre, Especialidade en Lingua Estranxeira, Inglés, pola Universidade de Santiago de Compostela.

Estudante de doutoramento elaborando a tese doutoral sobre a tradución de literatura infantil e xuvenil do inglés ao galego, inscrita na Universidade de Santiago de Compostela, onde ademais é membro do Grupo de Investigación LITER21 *Literatura galega. Literatura Infantil e Xuvenil. Investigacións literarias, artísticas, interculturais e educativas* (GI-1839). Investigadora no Centro Ramón Piñeiro para a Investigación en Humanidades, onde forma parte do equipo de redacción do proxecto de Investigación *Informes de Literatura*. Membro da Asociación Nacional de Literatura Infantil e Xuvenil (ANILIJ) e da Rede temática de investigación *Las Literaturas Infantiles y Juveniles en el Marco Ibérico e Iberoamericano* (LIJMI).

Tras diversos anos de experiencia docente, na actualidade imparte clases de Lingua Española en Educación Primaria en Carolina do Norte, Estados Unidos de América. É autora de artigos e recensións sobre Literatura infantil e xuvenil galega e literatura infantil e xuvenil traducida, ademais de participación en obras colectivas e traducións.

## Obra 
### Traducións 
* *La pequeña coronel*, de Annie Fellows Johnston, 2013, Hércules de Edicións.

### Obras colectivas 
* *A Santiago. Relatos infanto-xuvenís para o Camiño*, 2010, Xunta de Galicia.
* *Itinerario de lecturas. De camiño a Compostela pola LIX*, 2010, Xunta de Galicia.
* *II Xornada da Crítica Galega. A Crítica e a Literatura Infantil e Xuvenil*, 2011, AELG.
* *Historia da Literatura Infantil e Xuvenil Galega*, 2015, Xerais.

## Notas
Pilar Franco

**Pilar Franco Bahamonde**, nada en Ferrol o 27 de febreiro de 1895 e finada en Madrid o 6 de xaneiro de 1989, foi unha muller galega, coñecida por ser irmá do ditador Francisco Franco Bahamonde.

## Traxectoria 
Filla de Nicolás e Pilar, foi a terceira de cinco irmáns: Nicolás, Francisco, Ramón, ela e María de la Paz. Estudou Maxisterio, e en 1914 casou co militar Alfonso Jariaíz Jerez, co quen tivo 10 fillos, enviuvando cando o menor deles tiña 10 meses. Durante un tempo traballou como relacións públicas.

Finou por mor dun derramo cerebral, e foi soterrada no Cemiterio da Almudena de Madrid.

Escribiu o libro *Nosotros, los Franco* (1980), no que contaba detalles da vida familiar.

## Notas
SM-liiga 1975–1976

A **tempada 1975-1976 da SM-liiga** tempada inaugural da máxima categoría do hóckey sobre xeo finés. A liga estivo formada por 10 equipos que xogaron 36 partidos da liga regular. Ao final da liga regular os catro primeiros clasificados xogaron as semifinais polo título, mentres que os dous últimos clasificados xogaron unha liguiña contra os dous primeiros clasificados da segunda categoría para decidir que equipos xogarían a tempada seguinte na SM-liiga.
 
Ao final da tempada o TPS de Turku gañou a Kanada-malja, conseguindo deste xeito o seu 2º título da máxima categoría do hóckey sobre xeo finés tras derrotar na final ao Tappara de Tampere por 2 a 0. Na liga regular, o TPS finalizou á cabeza da clasificación, mentres que o FoPS de Forssa e o Sport de Vaasa ocuparon a penúltima e a última posición respectivamente, polo tiveron que xogarse a permanencia contra os dous primeiros clasificados da I-divisioona, o Kärpät de Oulu e o Kiekkoreipas de Lahti. Polo que respecta aos xogadores, Martti Jarkko (Tappara) liderou a liga regular, mentres que Timo Parkkonen (HIFK Hockey) e Rauli Levonen (Ässät) lideraron as estatísticas nos *play-offs*.

## Liga regular 
### Clasificación 
### Líderes da liga regular 
## *Play-offs* 

### Resultados 
#### Semifinais 

#### 3º posto 
#### Final 
### Equipo campión 
### Líderes do *play-off* 
*Lenda: PX = Partidos Xogados, G = Goles, A = Asistencias, Pts = Puntos, PIM = Penalties in minutes*

## *Play-out* 
## Trofeos 
## Véxase tamén 
### Ligazóns externas 
* Sitio web da SM-liiga 
* A SM-liiga en www.eurohockey.com 
* Tempada 1975-1976 da SM-liiga en www.hockeyarchives.info
Craig David

**Craig Ashley David**, nado o 5 de maio de 1981 en Southampton, Hampshire, é un cantautor inglés. O seu álbum de estra, *Born to Do It*, foi estreado o 14 de agosto de 2000, despois do cal sacou outros cinco álbums e traballou con gran variedade de artistas como Tinchy Stryder, Kano, Jay Sean, Rita Ora e Sting.

É coñecido polos seus éxitos *Fill Me In*, *Rise and Fall* ou *Walking Away*.

## Discografía 
;Álbums de estudio
* *Born to Do It* (2000)
* *Slicker Than Your Average* (2002)
* *The Story Goes...* (2005)
* *Trust Me* (2007)
* *Signed Sealed Delivered* (2010)
* *Following My Intuition* (2016)
* *The Time Is Now* (2018)
* *22* (2022)
* *Commitment* (2025)

;Álbums de compilacións
* *Greatest Hits* (2008)
* ''Rewind — The Collection (2017)
Mendoza, Arxentina

A cidade de **Mendoza** é a capital da provincia homónima, na Arxentina. En termos de poboación, en 2001 tiña 110.993 habitantes. Localízase no oeste do país, nas beiras da Cordilleira dos Andes, sendo un importante centro de produción de viño e aceite, ademais de ser dos máis importantes puntos turísticos da Arxentina. Mendoza foi fundada no ano 1561 por Pedro del Castillo. A súa área é de 57&nbsp;km². O xentilicio da cidade é mendocino/a.

## Véxase tamén 
### Ligazóns externas 
* A páxina oficial da cidade .
The Great Raid

***The Great Raid*** é un filme estadounidense dirixido por John Dahl que se estreou no 2005.

## Sinopse 
Historia inspirada en feitos reais e ambientada na segunda guerra mundial (1939-1945). Os homes do sexto batallón de Rangers, ás ordes do tenente coronel Henry Mucci (Benjamin Bratt), levaron a cabo unha perigosa misión en Filipinas: percorrer 30 millas a través dun territorio dominado polos xaponeses para rescatar a 500 prisioneiros de guerra.

## Personaxes 
* Benjamin Bratt como Tenente Coronel Henry Mucci
* James Franco como Capitán Robert Prince
* Sam Worthington como Pfc. Lucas
* Cesar Montano como Capt. Juan Pajota
* Logan Marshall-Green como Tte. Paul Colvin
* Robert Mammone como Capt. Fisher
* Joseph Fiennes como Maj. Gibson
* Kenny Doughty como Pitt
* Max Martini como 1st Sgt. Sid "Top" Wojo
* James Carpinello como Cpl. Aliteri
* Marton Csokas como Capt. Redding
* Mark Consuelos como Cpl. Guttierez
* Craig McLachlan como Tte. Riley
* Freddie Joe Farnsworth como Tte. Foley
* Laird Macintosh como Tte. O'Grady
* Jeremy Callaghan como Tte. Able
* Paolo Montalbán como Sgt. Valera
* Clayne Crawford como Cpl. Alridge
* Royston Innes como Sgt. Adams
* Dale Dye como Tte. Gen. Walter Krueger
* Brett Tucker como Maj. Robert Lapham
* Connie Nielsen como Margaret Utinsky
* Natalie Mendoza como Mina
* Eugenia Yuan como Cora
* Richard Joson como Capt. Eduardo Joson
* Motoki Kobayashi como Major Nagai
* Masa Yamaguchi como Tte. Hikobe
* Yutaka Izumihara como Sgt. Major Takeda
* Scott Robert Sullivan como Pfc. Johnson

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Black Mirror (serie de televisión)

***Black Mirror*** é unha serie de televisión británica creada por Charlie Brooker. A serie está producida por Zeppotron para Endemol. Atendendo ó contido e estrutura do programa, Brooker comentou que "cada episodio ten un elenco diferente, unha localización diferente e mesmo unha realidade diferente. Pero todos tratan do xeito no que vivimos hoxe e a forma na que poderiamos estar vivindo en 10 minutos se somos uns zoupóns".

Un comunicado de prensa de Endemol describe a serie como "un híbrido de *The Twilight Zone* e *Tales of the Unexpected* que se nutre das inquedanzas contemporáneas do mundo actual". Channel 4 describiu o primeiro episodio como "unha parábola retorcida da era do Twitter". A primeira temporada de *Black Mirror* foi estreada en DVD o 27 de febreiro de 2012. Un filme interactivo titulado *Black Mirror: Bandersnatch* foi estreado o 28 de decembro de 2018.

Na campaña da Mesa pola Normalización Lingüística Sentido Común, para garantir os dereitos lingüísticos do galego no ámbito socioeconómico, fixeron un vídeo coa feitura inspirada en Black Mirror.

## Notas 
## Véxase tamén 
### Ligazóns externas 
**Black Mirror* microsite en Channel 4
**Black Mirror* sala de prensa de Channel 4
*
Drive (filme de 2011)

***Drive*** é un filme estadounidense dirixido por Nicolas Winding Refn que se estreou no 2011.

## Sinopse 
Durante o día, Driver (Ryan Gosling) traballa nun taller e é condutor especialista de cinema, pero, algunhas noites de forma esporádica, traballa como chofer para delincuentes. Shannon (Bryan Cranston), o seu xefe, que coñece ben o seu talento ó volante, búscalle directores de cine e televisión ou criminais que precisan do mellor condutor para as súas fuxidas. Pero o mundo de Driver cambia o día en que coñece a Irene (Carey Mulligan), a veciña que ten un fillo pequeno e o marido no cárcere.

## Personaxes 
* Ryan Gosling como The Driver
* Carey Mulligan como Irene
* Bryan Cranston como Shannon
* Albert Brooks como Bernie Rose
* Oscar Isaac como Standard Gabriel
* Ron Perlman como Nino Paolozzi / Izzy
* Christina Hendricks como Blanche
* Kaden Leos como Benicio
* James Biberi como Cook
* Jeff Wolfe como Tan Suit
* Russ Tamblyn como Doc
* Andy San Dimas como Dancer

## Galardóns e nomeamentos 
* 2011: Premios Oscar: Nomeado a mellor son.
* 2011: Festival de Cannes: Mellor director.
* 2011: Globos de Ouro: Nomeado a Mellor actor secundario (Albert Brooks).
* 2011: National Board of Review (NBR): Top 10 - Mellores filmes do ano.
* 2011: Premios BAFTA: 4 nomeamentos, incluíndo mellor filme, director e montaxe.
* 2011: Premios Cesar: Nomeado a mellor filme estranxeiro.

## Notas 
## Véxase tamén 
### Ligazóns externas 
* 
* Ficha en BoxOfficeMojo
Joaquín Poza

O nome de **Joaquín Poza** pode referirse a:

***Joaquín Poza Cobas**, xornalista e político (1870 - 1948);
***Joaquín Poza Juncal**, avogado e xornalista galego (1899 - 1934);
Joaquín Pintos

**Joaquín Pintos Amado**, nado en Vigo o 4 de marzo de 1881 e finado en Pontevedra o 16 de outubro de 1967, foi un fotógrafo galego.

## Traxectoria 
Mercou a súa primeira cámara de fotos con 18 anos, sendo alumno de Francisco Zagala. Iniciouse como fotógrafo ambulante polo rural da comarca, establecéndose despois no centro da vila de Pontevedra, na rúa Michelena. Xubilouse en 1965, e foi mestre de José Veiga Roel.

En 1907 recibiu o encargo de facer unha reportaxe sobre o complexo balneario de Bos Aires, construído por Casimiro Gómez en Monte Porreiro aproveitando as augas do río Lérez. En 1909 participou na Exposición Rexional celebrada en Santiago de Compostela.

Realizou fotografía retratística, xornalística (colaborou coa Axencia EFE, co *ABC* e coa revista *Vida Gallega*) e postais. Algunhas destas postais eran impresas en coidadas edicións en Alemaña. Parte delas consérvanse no Museo de Pontevedra.

En 1921 a súa fotografía "Xitana" acadou a medalla de ouro no Primeiro Salón Internacional de Fotografía celebrado en Madrid. Foi premiado por un traballo fotográfico sobre o libro *Aires da miña terra* de Curros Enríquez. En 1929 participou xunto con Luís Casado nunha mostra de pintura galega en Buenos Aires. En 1949 foi considerado o mellor fotógrafo de España pola revista madrileña *Sombras*.

## Notas 
## Véxase tamén 
### Bibliografía 
* *Pintos. A tarxeta postal en Pontevedra*. Exposición organizada pola Deputación de Pontevedra, marzo de 2011.
* "PINTOS, Joaquín" en *Gran Enciclopedia Galega Silverio Cañada*
San Javier de Loncomilla

miniatura|O río Loncomilla.

**San Javier de Loncomilla** é unha comuna, cidade e un municipio chileno da provincia de Linares, na rexión de Maule. En termos de poboación, segundo o INE no ano 2002, tiña 14.725 habitantes. A área da comuna é de 1.313&nbsp;km2. A comuna está situada a 24&nbsp;km ao sur de Talca e 31&nbsp;km ao norte de Linares, no sur do río Maule. O xentilicio da comuna é sanjavierino/a.

## Véxase tamén
### Ligazóns externas
*A páxina oficial do municipio .
Porto Xavier

**Porto Xavier** é un municipio brasileiro do estado de Río Grande do Sul. En termos de poboación, tiña 10.560 habitantes no ano 2010, segundo o censo IBGE. A súa área é de 280,511&nbsp;km2. Localízase a unha altitude de 115 metros do nivel do mar. Sitúase ás marxes do río Uruguai, que fai fronteira con San Javier, na provincia de Misiones, Arxentina. O xentilicio do municipio é porto-xavierense.

## Véxase tamén
### Ligazóns externas
*A páxina oficial do municipio  .
A Pena, Reádegos, Vilamarín

**A Pena de Reádegos** é unha entidade da parroquia de  Reádegos, do concello de Vilamarín, na comarca de Ourense, provincia de Ourense. No ano 2012 tiña 59 habitantes (23 homes e 26 mulleres), máis ca en 2011.

## Historia
A Pena de Reádegos debe o seu nome a unha gran pedra, pena, situada no monte de Reádegos. Nesta aldea adoitaba durmir nas súas estadías na comarca o coñecido Barriga Verde.

Nesta aldea estaba a casa consistorial de Vilamarín, a carón da estrada N-540.

## Festas populares
*5 de febreiro: Santa Águeda
*10 de agosto: San Lourenzo

## Lugares de Reádegos
## Parroquias de Vilamarín
## Véxase tamén
### Outros artigos
*Lugares de Vilamarín
Francisco Mariño García

**Francisco Mariño García**, finado na Coruña o 5 de novembro de 1905, foi un político galego.

## Traxectoria 
Foi alcalde da Coruña en dúas ocasións, o seu primeiro mandato foi en 1901 e só durou oito días, en 1903 volveu ser nomeado alcalde, pero morreu cando estaba a punto de cumprir dous anos á fronte do Concello. Foi o encargado de poñer en marcha as obras de construción do pazo municipal na praza de María Pita.

O 17 de febreiro de 1903, o xornalista Alfredo Tella na súa crónica de *El Noroeste* fixo un comentario sarcástico sobre os mozos que se vestían de "madamas" no Entroido, solicitando que o alcalde tomase medidas para evitar equívocos aos curtos de vista. Ao día seguinte, o alcalde Luis Argudín Bolívar publicou o bando de entroido, cun artigo no que prohibía que os homes se disfrazasen de muller. *La Voz de Galicia* ironizou con que a medida prexudicara aos homes, e non ao revés. Ao ano seguinte, o sucesor no cargo de Argudín Bolivar, Francisco Mariño, prohibiu tamén que as mulleres se disfrazasen de home.

## Notas
Anthony Bennett

**Anthony Harris Bennett**, nado o 14 de marzo de 1993 en Toronto, Ontario, é un xogador de baloncesto profesional canadense que xoga nos Hsinchu JKO Lioneers.

## Traxectoria 
O 27 de xuño de 2013, Bennett foi elixido na 1ª posición do Draft da NBA de 2013 polos Cleveland Cavaliers. Na súa tempada coma rookie foi cualificado coma unha das peores primeiras eleccións do Draft dos derradeiros anos.

O 23 de agosto de 2014, completouse un traspaso entre os Cavaliers, os Minnesota Timberwolves e os Philadelphia 76ers. Como parte do acordo, Bennett e Andrew Wiggins foron traspasados ós Timberwolves, xunto a Thaddeus Young dos Sixers. Os Cavaliers recibiron a Kevin Love de Minnesota, e os 76ers recibiron a Luc Mbah a Moute e Alexey Shved de Minnesota e unha elección da primeira rolda do Draft de 2015 de Cleveland. O 19 de outubro de 2014, decidiron ampliar o contrato de Bennett ata a tempada 2015-16.

## Notas 
## Véxase tamén 
### Ligazóns externas 
* Perfil en NBA.com 
* Perfil en UNLV 
* Perfil en ESPN.com 
* Perfil en Rivals.com
Mere Lava

**Mere Lava** (ou *Merelava*) é unha illa das Illas Banks do norte de Vanuatu. Está situada na parte sueste do arquipélago preto Mota e Merig. A illa pertence administrativamente á provincia de Torba. Merelava tamén foi coñecida como Star Island. Está situada preto de 50&nbsp;km ao leste de Gaua.

## Poboación e lingua 
A illa ten uns 650 habitantes. e falan unha lingua Oceánica coñecida como * Mwerlap* ou Merlav.

## Historia 
Mere Lava foi avistado por primeira vez polos europeos durante a expedición española de Pedro Fernandes de Queirós, do 25 ao 29 de abril de 1606. O nome dá illa foi, entón cartografada como *San Marcos*.

## Nome 
Os habitantes de Mere Lava chaman a súa propia illa *Mwerlap*, na lingua de mesmo nome.

O nome *Mere Lava* ou *Merelava* reflicte a forma como se chama na veciña lingua Mota.

## Notas 
## Ligazóns externas 
* Mapa lingüístico de Vanuatu norte, mostrando a localización de Merelava.
Ufa

**Ufa** ou **Ufá** (Уфа en ruso, Өфө en baxkir) é unha cidade de Rusia, capital da república de Baxkortostán, situada na beira dos ríos Ufa e Bélaia, que conta cunha poboación de 1,064.200 habitantes (2010). A maioría dos habitantes da cidade son de etnia rusa (36,1 %), tártara (28,3 %) e baxkir (17,1 %).

## Historia 
Foi fundada como fortaleza en 1574 por Iván IV de Rusia "o terrible". No século XVIII converteuse nun salientable centro comercial e cultural da zona, e dende o ano 1781 tamén nun centro administrativo da rexión coñecida naquel entón como Oremburgo. O desenvolvemento industrial da cidade chegou co ferrocarril, que dende 1890 comunicou a cidade con boa parte do resto do imperio ruso. Durante a guerra civil rusa, Ufa foi temporalmente a capital do Goberno Provisional de Tódalas Rusias, un movemento antibolxevique. Uns anos despois, durante a segunda guerra mundial, a cidade tamén acolleu un tempo a capitalidade da República Socialista Soviética de Ucraína por mor da invasión dos nazis.

## Industria 
O descubrimento de petróleo en Baxkortostán durante a primeira metade do século XX transformou a Ufa nun importante centro industrial. Na actualidade ten industrias eléctricas, mineiras, petroquímicas e de procesado de alimentos.

## Deportes 
As principais entidades deportivas da cidade son:
* Salavat Yulaev Ufa (hockey sobre xeo) - Varias veces campión ruso, compite na Kontinental Hockey League.
* Football Club Ufa (fútbol) - Compite na segunda división rusa de fútbol.

## Véxase tamén 
### Outros artigos 
* Directorio de Omsk

### Ligazóns externas 
* Páxina web da cidade de Ufa .
Emblema de Indonesia

O **emblema de Indonesia** foi adoptado o 11 de febreiro de 1950.

## Descrición 
Consiste nunha aguia coas ás estendidas, de ouro, chamada "Garudá", unha figura que aparece en numerosos templos antigos do país, datando algúns deles do século VI. Esta figura tamén forma parte do escudo de Tailandia. A aguia é o símbolo da grandeza e a enerxía de Indonesia. Sobre o seu peito figura un brasón cuarteado e sostén nas súas garras unha cinta coa lema nacional: "Bhinneka Tunggal Ika" (do xavanés: *Unidade na diversidade*), que se remonta ao século XV e atribúese a Tantular, un santo do reino de Majapahit.

O escudo propiamente dito é acuartelado, no primeiro cuartel de goles, unha cabeza de sabre de Banteng, un touro salvaxe (*dos javanicus*), símbolo da democracia e a sabedoría dos representantes da nación. No segundo cuartel, de prata, unha figura da árbore banyan ou "Beringin", que representa a unidade do país. No terceiro cuartel, tamén de prata, dúas espigas de arroz e algodón, de prata e goles respectivamente, que aluden ao desexo de xustiza social para todo o pobo. No último cuartel, de goles, unha cadea con elos en forma de aros e cadrados que simbolizan as futuras xeracións humanas: os aros representan ás mulleres e os cadrados aos homes. Sobre o conxunto engádese, nun escusón negro, unha estrela dourada de cinco puntas, que simboliza a crenza nun deus supremo.

## Véxase tamén 
### Outros artigos 
* Indonesia
* Garudá
* Bandeira de Indonesia
Alex Kapranos

**Alex Kapranos** (grego: Άλεξ Καπράνος, nado **Alexander Paul Kapranos Huntley**, 20 de marzo de 1972, Almondsbury, Gloucestershire, Inglaterra) é un músico británico, máis coñecido polo traballo como vocalista e guitarrista da banda Franz Ferdinand.

Alex Kapranos, fillo de pai grego e nai inglesa , pasou a infancia en Sunderland e South Shields, Reino Unido, cidade natal de súa nai e pasaba as vacacións de verán en Grecia, terra do seu pai. Huntley é o nome de solteira da súa nai. Alex pasou a usar este nome temendo sufrir discriminación debido ao seu apelido grego mentres aínda estaba na escola e acabara de se mudar a Escocia. A súa nai insistiu en pórlle de segundo nome "Paul", pois ela era fan de Paul McCartney.

En 1980 mudouse xunto coa súa familia a Edimburgo e, máis tarde, para Glasgow, en 1984. Cando tiña 17 anos, Alex foi a Universidade de Aberdeen para estudar Teoloxía. Continuou os seus estudos en diferentes universidades, como a de Strathclyde en Glasgow. No inicio da década de 1990, participa activamente na escena musical da cidade, organizando noites con música ao vivo no 13th Note.

Despois de traballar como xefe de cociña, camareiro, profesor no Instituto de Tecnoloxía do Anniesland College, repartidor de comida india e en varios outros empregos, Alex tamén se uniu ás populares bandas de Glasgow, como The Amphetameanies, The Yummy Fur (Alex entrou na banda en 1998, e non participou en ningún álbum), e The Karelia.

Posteriormente, decidiu tirar o apelido "Huntley" do seu nome, e formou en 2001 a banda Franz Ferdinand, xunto con Bob Hardy que fora camareiro con el, Nick McCarthy, que o acababa de coñecer nunha festa, e Paul Thomson, ex-batería de The Yummy Fur. Franz Ferdinand comezou a recibir atención internacional co lanzamento do sinxelo Take me Out. A banda recibiu premios importantes como o Ivor Novello, o Mercury Music Prize, ou os Brit Awards.

Alex ten asma e é alérxico ás améndoas (que compara co arsénico). Escribe para o The Guardian, na columna Soundbites que conta as súas aventuras culinarias con Franz Ferdinand. Recentemente, publicou un libro de gastronomía xuntando todas as columnas publicadas no xornal e máis algunhas inéditas, chamado *Mordidas sonoras* (Conrad, 2007).

## Notas
Ordem e Progresso (homónimos)

**Ordem e Progresso** pode referirse a:

*o lema do Brasil, **Ordem e Progresso**;
*o álbum do grupo Estado Deplorável, *Ordem e Progresso*;
*o libro de Gilberto Freyre *Ordem e Progresso*;
*o equipo de Bom Jesus do Norte Ordem e Progresso Futebol Clube;
Economía de Zimbabwe

[miniatura|left|Plantación de [sorgo en Zimbabwe.]]
A **economía de Zimbabwe** era unha das máis fortes de África, pero deteriorouse enormemente a partir da toma do poder por Robert Mugabe. Nos últimos anos o desemprego chegou ao 94% e a inflación atinxiu o 100.000%, a maior do mundo, seguido polo 40% de Birmania.

A economía do país volveu crecer a pesar de continuar a incerteza política. Despois dunha década de recesión, entre 1998 e 2008 Zimbabwe rexistrou un crecemento de máis de 9% ao ano entre o 2010 e o 2011, antes de caer para 5% o 2012, parte debido ás malas colleitas e ás baixos ingresos coa exportación de diamante.

O país ten reservas de cromita, carbón, asbesto, cobre, níquel, ouro, ferro e platino. Con todo, os problemas políticos e a maior taxa de Sida do mundo obstaculizan o seu progreso. As políticas de Mugabe en materia de reforma agraria trouxeron consigo axitacións internas, desprazamentos da poboación, unha inflación desorbitada e a incapacidade do país para abastecer á súa poboación. A pesar da hiperinflación ter sido controlada, o goberno do país aínda enfronta difíciles problemas económicos, tales como as deficiencias na infraestrutura e nas regulacións, tensións raciais, incerteza política, unha grande débeda externa e insuficientes empregos formais para a poboación.

## Notas
Francesco Maria Piave

miniatura|Francesco Maria Piave.
**Francesco Maria Piave**, nado en Murano o 18 de maio de 1810 e finado en Milán o 5 de marzo de 1876, foi un poeta italiano, moi coñecido por ser un dos libretistas máis próximos a Giuseppe Verdi, sendo o seu colaborador e amigo durante practicamente toda a vida.

## Traxectoria 
Piave naceu en Murano en la lagoa de Venecia, cando a rexión estaba baixo o poder de Napoleón Bonaparte e formaba parte do que entre 1805 e 1814 se denominou Reino de Italia. Ao igual que Verdi, Piave foi un fervente nacionalista italiano, e mesmo en 1848, en Milán, durante as *Cinque Giornate*, Verdi escribiu a Piave con ocasión da saída da cidade das tropas austríacas comandadas por Joseph Radetzky von Radetz, dirixíndose a el como *Cidadán Piave*.

Xunto a Salvatore Cammarano, foi un dos libretistas máis prolíficos na carreira de Verdi, escribindo *Ernani* (1844), *I due Foscari* (1844), *Attila* (1846), *Macbeth* (1847), *Il corsaro* (1848), *Stiffelio* (1850), *Rigoletto* (1851), *La traviata* (1853) *Simon Boccanegra* (1857) e *La forza del destino* (1862). Piave tería colaborado tamén na elaboración do libreto de *Aida*, que lle foi encargado a Verdi en 1870, si non tivera sufrido un ataque cardíaco.

Piave tamén colaborou elaborando libretos para outros compositores como Giovanni Pacini, Saverio Mercadante, Federico Ricci e Michael Balfe.

Piave morreu en Milán o 5 de marzo de 1876, aos 65 anos de idade e foi enterrado no Cimitero Monumentale.

## Libretos 
## Notas
Araki

A illa **Araki** é unha pequena illa rochosa, cunha superficie de 2´5&nbsp;km², situada a 3 quilómetros dá costa sur de Espírito Santo, que é a maior illa da nación de Vanuatu. O pertence ó arquipélago dás Novas Hébridas, na rexión do Pacífico de Melanesia.Pertence a provincia de Sanma en Vanuatu.

## Poboación 
Dadas as súas pequenas dimensións, non é de estrañar que Araki sempre tivo unha pequena poboación. Os rexistros do censo daban 103 habitantes en 1897, 112 en 1989 e 121 en 1999. Con todo, este número non reflicte con precisión o número de persoas, que realmente viven permanentemente en Araki, por mor dás dificultades de sustento, moitos Arakians vense forzados a buscar traballo na illa principal de Espírito Santo. Como resultado, varios homes, ou mesmo familias enteiras, dividen o seu tempo entre a illa e o continente.

A comunidade Arakian repártese en cinco aldeas ou vilas. De oeste a leste, son: Pelinta, Parili, Parili-Aru, Vinapahura e Sope. Estas son esencialmente clans familiares, estes clans pode ser refire como 'vapa' (literalmente 'cova'). Ademais, existe unha área común preto de Sope, chamado a Misión. Este é o lugar onde se atopan a igrexa, a casa de reunións, a cooperativa, o posto de socorro, a casa do xefe, a casa do Pastor, e a casa do club dás mulleres.

## Fontes de ingresos 
Como é frecuente nas áreas rurais de Vanuatu, a maioría dos habitantes dá Illa de Araki son agricultores de subsistencia, explotando os recursos dá terra e do mar para ou consumo propio, pero tamén a cría de porcos e aves. Ao mesmo tempo, moitos Arakians desenvolveron varias actividades comerciais como fontes de ingresos:
* Cultivo de copra e especialmente cacao
* Tendas locais e panadería
* A venda de cangrexos, caranguexos de coco, peixes e froitas, para o mercado local de Luganville.

Para moitos Arakians, as actividades da illa non xeran ingresos suficientes. Polo tanto, prefiren cultivar zonas maiores no Santo continental, ou ata optar por vivir na illa principal, ou na capital Luganville.

## Lingua 
Os habitantes nativos dá Illa Araki falan unha linguaxe única, chamada Araki. A lingua está evidentemente extinguida, como resultado do contacto dos seus falantes con linguas veciñas. Hoxe, existen só 5 falantes nativos dá lingua Araki.

O sistema de escola pública tamén é outra causa para a diminución do uso dá lingua Araki. En primeiro lugar, porque a escola secundaria realízase oficialmente en francés ou inglés. En segundo lugar, porque vos profesores adoitan vir de diferentes lugares de Vanuatu, e, polo tanto, falar Bislama. En terceiro lugar, porque Araki ten só unha gardería e unha escola primaria, de tal xeito que vos nenos son obrigados a seguir vos estudos non continente.

## Ligazóns externas 
* Ethnologue page
* Homepage of the linguist A. François, providing some documentation on Araki language (includes an Araki lexicon, and links to bilingual stories that can be read and listened to).
* Araki Wordlist at the Austronesian Basic Vocabulary Database
Tapa (homónimos)

O termo **Tapa** pode referirse a:

***Tapa** ou **tampa**, peza móbil con que se tapa calquera recipiente ou caixa, que pode ser independente ou estar articulada polo bordo;
***Tapa**, cada unha das dúas pezas laterais que forman a encadernación dun libro, caderno etc., que pode ser de material duro ou brando;
***Tapa**, cada unha das capas de coiro ou goma que forman a sola do calzado;
***Tapa**, perquena porción de comida que se serve nos bares acompañando á bebida;
***Tapa**, un corte de carne de vacún;
***Tapa**, na cociña filipina, carne de vaca ou de veado secada ou curada;
***Tapa**, un peixe plano da familia dos escoftálmidos.

Como topónimo, pode referirse a:

;Fóra de Galiza

;En Estonia
***Tapa**, cidade ao norte de Estonia, a 80&nbsp;km ao sueste de Tallinn.

## Véxase tamén
### Outros artigos
***Tara**, lugar da parroquia de Ribasieira, no concello de Porto do Son;
***Tapa dos miolos**, denominación popular do cranio;
****Tapas***, filme español estreado o ano 2005.
Bad Blood (álbum)

***Bad Blood*** é o primeiro álbum de estudio da banda británica Bastille. Foi lanzado no Reino Unido o 4 de marzo de 2013, e inclúe os sinxelos «Overjoyed», «Bad Blood», «Flaws», «Pompeii», «Laura Palmer» e «Things We Lost in the Fire». O álbum foi gravado en Londres, Reino Unido, e producido por Mark Crew e Dan Smith. O álbum debutou como número un no Reino Unido.

## Sinxelos 
* «Overjoyed» foi o primeiro sinxelo de *Bad Blood*. Non chegou á listaxe de éxitos no Reino Unido porque non foi suficientemente promovido.
* «Bad Blood» foi o segundo sinxelo do álbum. Malia alcanzar o número 99 na listaxe de éxitos británica, caeu a semana seguinte.
* «Flaws» foi o terceiro sinxelo do álbum. Converteuse no primeiro sinxelo en entrar dentro do Top 40 de éxitos do Reino Unido co número 21. Alén diso, estivo nas listaxes de Escocia e Bélxica.
* «Pompeii» foi o terceiro sinxelo de *Bad Blood*. Converteuse no sinxelo mellor vendido e o máis exitoso internacionalmente até o momento, ao debutar como número dous e converterse no primeiro éxito da banda dentro dos cinco primeiros. Ademais, foi número un en Escocia e Irlanda.
* «Laura Palmer» foi o quinto sinxelo do álbum o 3 de xuño de 2013. Nunha entrevista co Digital Spy en marzo de 2013, o vocalista da banda, Dan Smith confirmouno. O vídeo da canción foi lanzado na páxina oficial da banda en Vevo o 12 de abril de 2013.
* «Things We Lost in the Fire» será o sexto sinxelo do álbum, que será lanzado o 2 de setembro de 2013.

## Notas
José Loureiro Crespo

**José Loureiro Crespo**, nado en Pontevedra o 2 de marzo de 1880 e finado na mesma cidade o 15 de febreiro de 1961, foi un médico e político galego.

## Traxectoria 
Fillo de Francisco Loureiro Villaverde e Peregrina Crespo Iglesias, foi irmán do tamén médico Víctor Loureiro Crespo.
Estudió medicina na Universidade de Santiago de Compostela e doutorouse na Universidade de Madrid en 1923. Médico en Pontevedra, foi secretario do Colexio Médico provincial en 1906 e presidente en 1925 e 1932. Masón, foi concelleiro republicano de Pontevedra (1912-1919). Durante a República estivo afiliado a Izquierda Republicana. Logo do golpe de Estado do 18 de xullo de 1936 confiscaron o seu coche e foi procesado por masón nos anos corenta.

## Vida persoal 
Casou con María Pazos Peleteiro en 1912 e foi pai de María Teresa, Victoria, José e Manuel (que finou en 1920).

## Notas 
## Véxase tamén 
### Ligazóns externas 
* El Dr. José Loureiro Crespo
Overhear

**Overhear**, tamén coñecidos coma **OH!**, é unha banda galega de pop rock alternativo. Algúns dos seu referentes musicais son Paramore e Anarbor.  Foi formada en Vigo no ano 2010. 
No ano 2011 foron gañadores do premio *Eisv Music Live*

## Notas 
## Véxase tamén 
### Ligazóns externas 
* myspace.com/overhear101 Myspace de Overhear.
Leandro del Río Carnota

**Leandro del Río Carnota**, nado en Ordes en 1882 e finado en Pontevedra o 15 de outubro de 1957, foi un sacerdote e político galego.

## Traxectoria 
Fillo de Antonio del Río e sobriño de Vicente Carnota Pérez. Ordenado sacerdote en 1903, estaba doutorado en Teoloxía. Foi cura da parroquia de Santa Lucía na Coruña e en 1917 foi nomeado párroco de Lérez. Presentouse como candidato da Derecha Liberal Republicana dentro da candidatura Republicano-Agraria ás eleccións a Cortes Constituíntes de 1931 pola provincia de Pontevedra, pero non foi elixido, estivo a 3.000 votos de obter o escano. No franquismo foi presidente da Cámara Oficial Sindical Agraria de Pontevedra. Foi elixido procurador en Cortes polas Hermandades Sindicales de Labradores y Ganderos en abril de 1949.

## Notas 
## Véxase tamén 
### Bibliografía 
* 
### Ligazóns externas 
* Artigo de Milagros Bará sobre Leandro del Río.
Luis Argudín Bolívar

[miniatura|Tumba de Luis Argudín Bolívar no [cemiterio de Santo Amaro da Coruña.]]
**Luis Argudín Bolívar**, nado na Coruña en 1855 e finado na mesma cidade o 28 de decembro de 1907, foi un político galego, alcalde da Coruña.

## Traxectoria 
miniatura|Fonte Luísa.
Foi alcalde da Coruña en tres etapas diferentes: do 1 de xullo de 1895 ao 1 de xullo de 1897, do 9 de abril de 1900 ao 9 de xaneiro de 1901 e do 31 de decembro de 1902 ao 13 de decembro de 1903. Como rexedor participou en obras de modernización da cidade, como a traída de augas, a nova rede de sumidoiros, a construción do Pazo Municipal e o Lazareto de Oza. Preocupado polo desenvolvemento e a aparencia da cidade chegou a pagar do seu peto a Fonte Luísa, situada na praza da rúa que leva o seu nome, e chamada así na súa honra. Colaborou coa Cámara de Comercio, Obras del Puerto, e foi presidente do Sporting Club Casino e da Reunión Recreativa de Artesanos.

O 17 de febreiro de 1903, o xornalista Alfredo Tella na súa crónica de *El Noroeste* fixo un comentario sarcástico sobre os mozos que se vestían de "madamas" no Entroido, solicitando que o alcalde tomase medidas para evitar equívocos aos curtos de vista. Ao día seguinte, Argudín Bolívar publicou o bando de entroido, cun artigo no que prohibía que os homes se disfrazasen de muller. *La Voz de Galicia* ironizou con que a medida prexudicara aos homes, e non ao revés. Ao ano seguinte, o sucesor no cargo de Luis Argudín Bolívar, Francisco Mariño, prohibiu tamén que as mulleres se disfrazasen de home.

## Véxase tamén 
### Ligazóns externas 
* Luis Argudín Bolívar
Ra, Vanuatu

**Ra** (ás veces erroneamente escrito *Rah*) é un pequeno illote de coral de 0´5&nbsp;km², situado no grupo das Illas Banks no norte de Vanuatu. Ou mesmo nome tamén é o da única aldea deste illote.

O illote de Ra está situado preto dá illa de Mota Lava. O acceso á Ra pódese facer de dúas formas: en marea baixa,  vadeando a través do estreito desde o continente, na marea alta, por canoa.

## Nome 
O illote é coñecido en inglés e Bislama, como *Ra*. Este nome reflicte unha versión acurtada do xeito *Rao*, que é a forma na que o illote se chama na lingua de Mota.

Na lingua propia dos illotes Mwotlap, o illote de Ra chámase *Aya*.

A ortografía *Rah*, que ás veces se atopa nalgúns escritos, é incorrecto.

## Poboación 
As cifras do censo 2009 da unha poboación de 189 habitantes.

## Notas
Demografía de Singapur

thumb|300px|Singapur.
A poboación de **Singapur** é de 5&nbsp;312&nbsp;400 habitantes (2012).

## Poboación 
## Relixión 
A relixión en Singapur, do mesmo xeito que nos seus veciños Malaisia e Indonesia, está moi ligada á identidade étnica. Así, a maioría de chineses son budistas, a maioría de malaios son musulmáns (de feito a porcentaxe de malaios e de musulmáns é practicamente idéntico) e a maioría de indios son hindístas. Onde existe máis diversidade é na comunidade chinesa que, aínda que maiormente budista, tamén ten entre os seus membros un bo número de cristiáns e taoístas.

## Notas 
## Véxase tamén 
### Outros artigos 
* Singapur
Tom Odell

[miniatura|Zelt-Musik-Festival 2015 [Freiburg, Alemaña]]
**Tom Peter Odell**, nado o 24 de novembro de 1990, é un cantautor británico. Lanzou o seu primeiro EP, *Songs from Another Love*, en 2012 e gañou o premio da Elección dos Críticos dos BRIT Awards a comezos de 2013. O seu primeiro álbum de estudio , *Long Way Down*, está dispoñíbel desde o 24 de xuño de 2013.

## Nenez 
Odell naceu en Chichester, West Sussex, fillo dun piloto e unha mestra de escola. Ten unha irmá máis vella. Pasou parte da súa nenez en Nova Zelandia por causa do traballo de seu pai. Estudou no colexio de pago Seaford College, onde coñeceu ao seu amigo e colaborador Ian Miller.

Con dezaoito anos, Odell decidiu non estudar na University of York e tentou gañar unha praza nun conservatorio de Liverpool. Ao non conseguir o seu propósito, mudouse a Brighton para gañar experiencia no mundo da música ao vivo. Despois dun ano e tras ser despido do seu traballo como barista, volveu para Chichester. He Posteriormente, mudouse a Londres para tocar na banda Tom and the Tides. Porén, decidiu que prefería actuar en solitario porque «non quería ter de confiar na xente». Déronlle un adianto do álbum: "Merquei un Mini Cooper vello en metálico. Tres semanas máis tarde, cando regresaba dun concerto en Escocia, o coche xa non estaba. Se vedes un Mini Cooper clásico verde de carreiras, é de meu». Odell entrou na listaxe dos quince nomeados para a sondaxe Sound of 2013 da BBC en xaneiro de 2013. Ese mesmo mes, o seu sinxelo «Another Love» foi empregado pola BBC para promover o seu programa de 2013. A súa música ten sido usada en numerosas pasarelas de moda de Burberry. Odell gañou o premio da crítica dos BRITs, que previamente xa fora gañado por artistas como Adele e Florence and The Machine, e tamén foi entrevistado xunto á anterio gañadora Emeli Sande durante a cerimonia en febreiro de 2013. O seu primeiro álbum, *Long Way Down*, foi lanzado o 24 de xuño de 2013.

## Influencias 
Odell «creceu escoitando a Elton John. Un dos primeiros álbums que escoitei foi *Goodbye Yellow Brick Road* (1973). Tamén nomea a David Bowie, Jeff Buckley, Bob Dylan, Arthur Russell, Leonard Cohen, Leon Russell, Billy Joel, Randy Newman, Tom Waits, Sixto Rodriguez e Bruce Springsteen como as súas influencias. É fan de Arcade Fire, James Blake, Cat Power, Blur, Beach House, Radioheade Ben Folds.

Odell comentou que as súas letras están inspiradas pola súa «incapacidade de permanecer nunha relación con alguén máis de seis mesesd ... Considero que escribo mellores letras cando son honesto e tratan sobre cousas que me aconteceron. Podo semellar un pouco raro cando os amigos ou as mozas descobren que a canción trata sobre eles. Porén, é impresionante da que te podes librar Creo que a chaman licenza poética» 

## Discografía 
### Álbums de estudio 
### EP 
### Sinxelos 
## Notas